

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 17.03.2025** |  |  |

**Έναρξη αιτήσεων Παρόχων Πιστοποίησης Προσώπων για τη δράση κατάρτισης και απασχόλησης 10.000 ανέργων δικαιούχων Ελάχιστου Εγγυημένου Εισοδήματος και Αστέγων**

Σήμερα, Δευτέρα 17 Μαρτίου, ξεκινάει η υποβολή αιτήσεων ένταξης στο Μητρώο Παρόχων Πιστοποίησης Προσώπων που συγκροτεί η Δημόσια Υπηρεσία Απασχόλησης (ΔΥΠΑ), στο πλαίσιο του Προγράμματος κατάρτισης 10.000 ανέργων δικαιούχων Ελάχιστου Εγγυημένου Εισοδήματος και Αστέγων και επιχορήγησης επιχειρήσεων για την απασχόληση αυτών, με χρηματοδότηση από το Ταμείο Ανάκαμψης και Ανθεκτικότητας.

Τα προγράμματα Συνεχιζόμενης Επαγγελματικής Κατάρτισης θα υλοποιηθούν με τη διαδικασία του συστήματος παροχής επιταγών κατάρτισης (Training Vouchers) και αφορούν θεωρητική κατάρτιση, συνολικής διάρκειας 80 ωρών σε τομείς υψηλής ζήτησης, όπως τα επαγγέλματα γραφείου και πωλητών. Την κατάρτιση θα ακολουθεί πιστοποίηση γνώσεων και δεξιοτήτων, μέσω επιταγών πιστοποίησης (Certification Vouchers).

Οι Πάροχοι Πιστοποίησης, που επιθυμούν να συμμετέχουν στην παρούσα, υποβάλλουν τα απαραίτητα δικαιολογητικά όπως αυτά περιγράφονται στη σχετική πρόσκληση, στο email: [paroxoipistop@dypa.gov.gr](mailto:paroxoipistop@dypa.gov.gr).

Οι αιτήσεις θα αξιολογηθούν από επιτροπή της ΔΥΠΑ και οι Πάροχοι Πιστοποίησης που πληρούν τους όρους και τις προϋποθέσεις, θα ενταχθούν στο Μητρώο Παρόχων Πιστοποίησης Προσώπων.

Ως καταληκτική ημερομηνία υποβολής των αιτήσεων ορίζεται η Παρασκευή 28 Μαρτίου 2025 και ώρα 23:59.

[Δείτε εδώ την Πρόσκληση](https://www.dypa.gov.gr/storage/dhmosia-prosklhsh-eee-kai-astegon.pdf)